PATVIRTINTA

Kėdainių lopšelio-darželio

,,Vaikystė“ direktoriaus

2024 m. kovo 26 d. įsakymu Nr. V-24

**TARPTAUTINIO IKIMOKYKLINIO IR PRIEŠMOKYKLINIO UGDYMO MOKYTOJŲ, ŠVIETIMO PAGALBOS SPECIALISTŲ PROJEKTO**

**„SOCIALINIS EMOCINIS UGDYMAS. ATRADIMŲ DIRBTUVĖS“ NUOSTATAI**

1. **BENDROSIOS NUOSTATOS**

1. Tarptautinio ikimokyklinio ir priešmokyklinio ugdymo mokytojų, švietimo pagalbos specialistų projekto „Socialinis emocinis ugdymas. Atradimų dirbtuvės“ nuostatai reglamentuoja projekto tikslą, uždavinius, dalyvius, organizavimo ir vykdymo tvarką.

2. Projekto organizatorius – Kėdainių lopšelis-darželis ,,Vaikystė“, Mindaugo g. 21, Kėdainiai, Lietuva.

3. Projekto aktualumas. Sparčiai besikeičianti aplinka ir atviras pasaulis skatina mus matyti ne tik save ir savo interesus, bet ir rūpintis kitais. Todėl labai svarbu suteikti vaikams ne tik akademinių žinių, bet ir ugdyti gebėjimą prisitaikyti prie pokyčių, atpažinti savo ir kitų emocijas, sėkmingai bendrauti ir bendradarbiauti.

4. Projekto nuostatai skelbiami socialinio tinklo Facebook paskyroje – ,,Auklėtoja auklėtojai (idėjos, darbeliai, pamokėlių planai)“.

1. **PROJEKTO TIKSLAS IR UŽDAVINIAI**

5. Tikslas – paskatinti Lietuvos ir užsienio ugdymo įstaigų mokytojus bei švietimo pagalbos specialistus pasidalinti savo kasdieninėje veikloje naudojamais metodais, ugdant vaikų socialinius emocinius įgūdžius.

6. Uždaviniai:

6.1. Stiprinti mokytojų gebėjimus atpažinti vaikų emocijas ir reaguoti į jų poreikius.

6.2. Skatinti bendradarbiavimą tarp mokytojų, dalintis gerąja patirtimi, idėjomis ir metodais, kurie padėtų efektyviau įgyvendinti socialinio emocinio ugdymo tikslus.

1. **PROJEKTO DALYVIAI**

7. Projekte kviečiami dalyvauti Lietuvos Respublikos ir užsienio šalių ikimokyklinio ir priešmokyklinio ugdymo mokytojai, švietimo pagalbos specialistai. Dalyvių skaičius iš vienos ugdymo įstaigos neribojamas.

1. **PROJEKTO ORGANIZAVIMAS IR TRUKMĖ**

8. Užpildytas dalyvio anketas (1 priedas) pateikti iki gegužės 8 d. elektroniniu paštu sandrapaulauskiene5@gmail.com.

9. Reikalavimai įkeliamiems darbams:

9.1. Metodas užfiksuojamas nuotraukoje (1 metodui 2-4 nuotraukos);

9.2. Nuotrauką ar nuotraukų koliažą, dalyviai patys talpina socialinio tinklo Facebook uždaroje grupėje „Socialinis emocinis ugdymas. Atradimų dirbtuvės“ nuo balandžio 8 d. iki gegužės 8 d.

9.3. Įkeliant nuotrauką būtina nurodyti ugdymo pedagogo **vardą ir pavardę,** **įstaigos pavadinimą, metodo pavadinimą, bei trumpą metodo aprašymą.**

10. Projekto organizatoriai: direktoriaus pavaduotoja ugdymui Alma Sungailienė, ikimokyklinio ugdymo mokytojos Aida Beliajeva (+370 623 31588), Sandra Paulauskienė, Agnė Romeikaitė, Rita Rinkevičienė.

1. **PROJEKTO REZULTATAI**

11. Pasibaigus projektui bus sukurta socialinio emocinio ugdymo metodų PDF formato knyga, uždaroje socialinio tinklo Facebook grupėje „Socialinis emocinis ugdymas. Atradimų dirbtuvės“.

12. Padėka ir pažyma apie dalyvavimą projekte bus įkelta uždaroje socialinio tinklo Facebook „Socialinis emocinis ugdymas. Atradimų dirbtuvės“ grupėje.

1 priedas

**TARPTAUTINIO IKIMOKYKLINIO IR PRIEŠMOKYKLINIO UGDYMO MOKYTOJŲ, ŠVIETIMO PAGALBOS SPECIALISTŲ PROJEKTO „SOCIALINIS EMOCINIS UGDYMAS. ATRADIMŲ DIRBTUVĖS“**

**DALYVIO ANKETA**

|  |  |
| --- | --- |
| Mokytojo vardas, pavardė |  |
| Ugdymo įstaigos pavadinimas, kontaktinio asmens telefonas, el. paštas |  |
| Metodo pavadinimas |  |
| Trumpas metodo aprašymas |  |